OzLabs/hebrew-wiki-articles huggingface dataset:
מיקרוצפליה

מיקרוצפליה (מיקרו - קטן, צפליס, κεφάλη = ראש, הוצע השם זעירות הראש) היא היקף ראש הקטן ביותר משתי סטיות תקן מהממוצע התואם לגיל ולמין הילד.
במקרים רבים הסיבה למיקרוצפליה היא גנטית. למשל טריזומיה 21 (תסמונת דאון), תסמונת פרדר וילי או פגיעה קונגניטלית בזמן ההריון (צריכת סמים על ידי האם בזמן ההריון, זיהום במהלך ההריון או הפרעה במערכת הדם השלייתית). גורם אפשרי נוסף הוא נגיף זיקה.

גדילת הראש בזמן ההריון היא תוצאה של ההתפתחות המוחית של התינוק. בדרך כלל תינוק עם מיקרוצפליה סובל מהפרעה בתפקוד המוח שהתוצאה שלה היא פיגור התפתחותי קוגניטיבי ומוטורי. פעמים רבות הילד סובל גם מאפילפסיה.

אבחון מיקרוצפליה אפשרי רק בשליש האחרון של ההיריון (מיקרוצפליה רצסיבית) ולעיתים היא מתפתחת רק בשנה הראשונה לחיי התינוק (מיקרוצפליה נרכשת הקרויה גם מיקרוצפליה משנית).

שכיחות המיקרוצפליה של 3 סטיות תקן ומעלה היא כ-0.1% מהאוכלוסייה.

==ראו גם==
* אנאנצפלוס
* הידרוצפלוס
* מקרוצפליה
* מיקרוהידראננצפליה
* המיהידראננצפליה
* מוגבלות שכלית התפתחותית

==קישורים חיצוניים==
[https://law-medical.co.il/%D7%94%D7%99%D7%A7%D7%A3-%D7%A8%D7%90%D7%A9-%D7%A7%D7%98%D7%9F-%D7%9E%D7%99%D7%A7%D7%A8%D7%95%D7%A6%D7%A4%D7%9C%D7%95%D7%A1/ מיקרוצפלוס ורשלנות רפואית] מאת עורכת דין שלומית ברק, 2018

* 

==הערות שוליים==

קטגוריה:מומים מולדים במערכת העצבים
מיכאיל לומונוסוב

מיכאיל ואסילייביץ' לומונוסוב (רוסית: Михаил Васильевич Ломоносов; 8 בנובמבר 1711 - 4 באפריל 1765) היה איש אשכולות רוסי שתרם רבות לספרות, לחינוך ולמדע ברוסיה.

מיכאיל לומונוסוב נולד בשנת 1711 בכפר דייגים במחוז ארכאנגלסק הנידח, בצפון רוסיה. בגיל 19 ברח מהבית למוסקבה, שם התקבל לאקדמיה הסלאווית-יוונית-לאטינית (מעין בית ספר תיכון) וסיים אותה בהצטיינות. לאחר-מכן נשלח לומונוסוב ללמוד באקדמיה למדעים בסנקט פטרבורג. בעקבות הישגיו בלימודים, קיבל מלגה ונשלח ללמוד באירופה. כשחזר לרוסיה, הפך לומונוסוב לחבר פעיל באקדמיה הרוסית למדעים. 

בשנת 1745 הוא חולל מהפכה של ממש, כאשר היה הראשון שהתחיל להעביר הרצאות ברוסית ולא בלטינית, כמו שהיה מקובל. לצורך כך היה עליו להמציא מילים רבות בשפה הרוסית לתיאור מושגים מדעיים שונים ולהכניס לתוכה מונחים זרים. לא לשווא לומונוסוב כונה "האוניברסיטה הראשונה שלנו". בשנת 1755 ייסד לומונוסוב את האוניברסיטה המוסקבאית. 

לומונוסוב מת בשנת 1765.

==לומונוסוב כמדען==
כפיזיקאי, לומונוסוב עסק בנושא של חשמל, וכן הגה את התורה האטומית, שנוסחה באופן יסודי יותר על ידי ג'ון דלטון כיובל שנים אחריו. כמו כן הוא העלה את ההשערה המקובלת כיום בתרמודינמיקה בדבר טיבו של החום, כשטען שהוא תולדה של תנועה חופשית של האטומים.

ככימאי, הישגיו הגדולים של לומונוסוב הם גילוי חוק שימור החומר, שלבואזייה גילה גם כן 18 שנה מאוחר יותר, והכנסת תבנית קבועה של שמות (נומנקלטורה) לכימיה. 

כגאוגרף, לומונוסוב התקרב לתאוריית נדידת היבשות, ניבא תאורטית את קיומה של יבשת אנטארקטיקה, וכן המציא מספר כלים ימיים, שהקלו על רישום וחישוב הכיוונים והמרחקים.

כגאולוג, לומונוסוב הוציא ספר מקיף על גאולוגיה מעשית, בו פירט סוגים שונים של סלעים ועפרות, את מקומות הימצאם וסימנים מזהים שלהם.

בשנת 1754 פיתח מיכאיל לומונוסוב מכשיר בעל רוטור קואקסיאלי (שני רוטורים המורכבים אחד מעל לשני) שהונע על ידי קפיץ. בכך הוא עשה צעדים ראשונים לקראת התפתחותו של המסוק.

בשנת 1755 לומונוסוב הוציא את ספרו "הדקדוק הרוסי" (רוס') - אחד הספרים הראשונים בתחום הזה.

==לומונוסוב כבלשן וכסופר==
לומונוסוב הכניס מילים רבות לתוך השפה הרוסית (ראו לעיל). כמו כן, הוא הכניס לתוך השירה הרוסית את השיטה הסילבו-טונית באופן סופי (לפניו השיטה הזו הוכנסה באופן לא-שלם על ידי בן-זמנו טרדיאקובסקי). לקולמוסו של לומונוסוב שייכות יצירות רבות בשירה הרוסית, בעיקר אודות (שירי הודיה והלל).

==הנצחה==
שמו של מיכאיל לומונוסוב על חזית מבנה [[נמל התעופה הבין-לאומי דומודדובו]]
* אוניברסיטת מוסקבה הממלכתית על שם מיכאיל לומונוסוב
* האוניברסיטה הפדרלית הצפונית הממלכתית על שם מיכאיל לומונוסוב
* עיר לומונוסוב
* נמל התעופה הבין-לאומי דומודדובו על שם מיכאיל לומונוסוב

==לקריאה נוספת==
* מיכאיל לומונוסוב – מתוך מדריך קצר לאמנות הדיבור והכתיבה<nowiki/>' (מרוסית: דינה מרקון), בתוך 'דחק', כרך יג', 2021.

==קישורים חיצוניים==

* 
* 
* 

קטגוריה:פיזיקאים שעל שמם כוכב לכת מינורי
קטגוריה:חברי האקדמיה המלכותית השוודית למדעים
קטגוריה:משוררים רוסים
קטגוריה:פיזיקאים רוסים
קטגוריה:כימאים רוסים
קטגוריה:סופרים רוסים
קטגוריה:סגל אוניברסיטאות ברוסיה
קטגוריה:אישים שהונצחו על בולי רומניה
קטגוריה:אוניברסיטת מוסקבה
קטגוריה:אישים שהונצחו על בולי ברית המועצות
קטגוריה:ילידי 1711
קטגוריה:נפטרים ב-1765
חוק לינוס

חוק לינוס תואר לראשונה בחיבורו המפורסם של אריק ס. ריימונד, "הקתדרלה והבזאר" העוסק בפיתוח תוכנה באמצעות קוד פתוח. ריימונד, טען כי "בעזרת מספר גדול דיו של בודקי גרסאות בטא ומפתחים-מסייעים, כמעט כל בעיה ניתנת לסיווג מהיר, והפתרון יהיה מובן מאליו למישהו". הוא קרא לעיקרון זה חוק לינוס, על פיו "בעזרת מספיק עיניים, כל הבאגים שטחיים" (ציטוט המיוחס ללינוס טורבאלדס). עיקרון זה חל לא רק על פיתוח תוכנה; מערכות נוספות מיישמות עיקרון דומה.

== חוק ארניסון ==
חוק ארניסון: בעזרת מספיק עיניים, נחשפים כל התכנים הבלתי ראויים.

במערכות פרסום פתוחות, פורומים, ויקיפדיה, אינדימדיה וכדומה, בהן כל גולש רשאי לפרסם והעריכה מתבצעת לאחר הפרסום לקהל הרחב. הקוראים הם הראשונים בחשיפה של תוכן בעייתי ודיווח למנהלי הפורום או האתר. בנוסף פרסום תוכן בעייתי מאפשר לכותב המקורי לתקן עצמו ולהבהיר את הנושא, לאחר שהקוראים חושפים לכותב את הבעיות בטקסט שהפיץ.

==ביקורת==
ניסוח החוק כוללני ופסקני. באופן כללי ריימונד מדגים היטב איך עובד החוק כאשר יש הרבה עיניים שבוחנות את החלקים הרלוונטיים. בפרט הוא מתייחס לתהליך פתרון הבעיה לאחר שכבר התמקדו בה. אולם התנאי הזה לא תמיד מתקיים. לא תמיד ימצאו מספיק בודקים שיבדקו את כל החלקים השונים של התוכנה.

==טאוטולוגיה==
ה"חוקים" עצמם מנוסחים בצורה שאינה ניתנת להפרכה: אם נמצא תוכן לא ראוי שלא נחשף, או בעיה שנשארה בקוד זמן רב בלי להתגלות או שפתרונה אינו "מובן מאליו" לאף אחד, אין זה מפריך את החוק, אלא מדגים שלא שזפו את התוכן או הקוד מספיק עיניים.

מכאן שיש להבין את החוקים הללו בצורה מוגבלת. משמעות החוקים אינה שקוד פתוח או תוכן פתוח הם מחוסרי בעיות מעצם היותם פתוחים, אלא שעובדת היותם פתוחים מעניקה להם ממד של איכות באופן שבמתודולוגיות שאינן פתוחות יידרשו משאבים יקרים (צוותי בודקים ועורכים) על מנת להשיג איכות דומה.

==הערות שוליים==

קטגוריה:תוכנה חופשית
בריאן קוק

בריאן ג'ושוע קוק (באנגלית: Brian Joshua Cook; נולד ב-4 בדצמבר 1980 בלינקולן, אילינוי) הוא כדורסלן עבר אמריקאי שהיה פעיל בין השנים 2003–2015. לאורך קריירת המשחק ב-NBA העמיד ממוצעים של 5.5 נקודות ו-2.6 ריבאונדים למשחק. אביו, נורמן קוק, שיחק עבור בוסטון סלטיקס ודנוור נאגטס בשנות ה-70.

==קריירה מקצועית==
===ב-NBA===
קוק החל את הקריירה שלו ב"תיכון לינקולן" ולאחר מכן הצטרף לאוניברסיטת אילינוי. בדראפט ה-NBA{{כ}} 2003 נבחר במקום ה-24 על ידי לוס אנג'לס לייקרס, במדיה שיחק במשך ארבע שנים, לפני שהועבר באמצע עונת לאורלנדו מג'יק. לאחר שנה בלבד באורלנדו, באמצע עונת , הועבר ליוסטון רוקטס, ממנה שוחרר בפברואר 2010.

ב-2010 הוא חתם על חוזה בלוס אנג'לס קליפרס, ובמרץ 2012 עבר ב בין שלוש קבוצות לוושינגטון ויזארדס.

===שלהי הקריירה===
בין השנים 2013–2015 שיחק בקבוצות שונות בפוארטו ריקו, לבנון, אורוגוואי ויפן.

==קישורים חיצוניים==

* 

* [http://www.nba.com/playerfile/brian_cook/index.html דף השחקן] באתר ה-Nba

==הערות שוליים==

קטגוריה:בחירות דראפט של לוס אנג'לס לייקרס
קטגוריה:כדורסלני אורלנדו מג'יק
קטגוריה:כדורסלני לוס אנג'לס לייקרס
קטגוריה:כדורסלני יוסטון רוקטס
קטגוריה:כדורסלני לוס אנג'לס קליפרס
קטגוריה:כדורסלני וושינגטון ויזארדס
קטגוריה:כדורסלני דטרויט פיסטונס
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני ליגת ה-BIG3
קטגוריה:אילינוי: כדורסלנים
קטגוריה:אמריקאים שנולדו ב-1980
סיבים תזונתיים

מולקולה של [[אינולין, אחד ממיני הסיבים התזונתיים]]
[[מאכלים העשירים בסיבים תזונתיים: ירקות, פירות ודגנים]]
[[סובין חיטה עשיר בסיבים תזונתיים]]
סיבים תזונתיים הם רב סוכרים לא-עמילניים (מלבד הליגנין) שמקורם בצומח. הסיבים התזונתיים אינם מפורקים על ידי אנזימי העיכול של האדם, אך הם מתפרקים מעט במעי הגס על ידי חיידקי המעי הגס (מלבד הליגנין שאינו מפורק כלל והתאית שמפורקת במידה מזערית ביותר).

את הסיבים התזונתיים נוהגים לחלק לשני מינים: מסיסים במים ושאינם מסיסים במים.
הסיבים התזונתיים שאינם מסיסים במים מצויים, בין היתר, בסובין חיטה ובדגנים מלאים, והסיבים התזונתיים המסיסים במים מצויים, בין היתר, בפירות, בירקות, בסובין שיבולת-שועל ואפילו במוצרים מוכנים כחומרים מעבים.

==השפעת הסיבים התזונתיים==

השפעתם של הסיבים התזונתיים המסיסים במים בתהליך העיכול היא:
*הם מזרזים את תהליך התרוקנות המעיים ומשחררים עצירות.
*תוצרי הפירוק של התאית (שהמעי מפרק כ-5% ממנה), חומצות שומן קצרות–שרשרת, משמשים מקור אנרגיה לתאי הרירית שבמעי ומקצתם נספגים ומגיעים לכבד, ושם הופכים לאנרגיה זמינה לגוף.
*הסיבים, שמתנפחים וסופחים אליהם חומרים שונים בקיבה, נותנים תחושת שובע במהירות ולאורך זמן, והם מאטים את קצב חילוף החומרים בקיבה.

השפעתם של הסיבים הלא מסיסים במים, בתהליך העיכול:
*שיפור תהליך העיכול ותפקוד מערכת העיכול.
*הקלה בטחורים.
*סיוע לסיבים המסיסים בהורדת רמת הגלוקוז בדם אצל הסוכרתיים.
*סיוע בשמירה על תפריט דל אנרגיה, וזאת מכיוון שבעוד שלסיבים התזונתיים אין ערך קלורי, הם מתנפחים בקיבה עם ספיחת חומרים אחרים ומספקים הרגשת שובע לזמן רב.

==צריכת הסיבים התזונתיים==

צריכת רק סוג אחד של סיבים תזונתיים אינה מומלצת, מפני שהגוף צריך את הסיבים התזונתיים משני הסוגים.

לאדם מבוגר מומלצת צריכת סיבים תזונתיים של 25 גרם עד 30 גרם ביום (או 15 - 18 גרם סיבים ל-1000 קילו קלוריות). לסוכרתיים מומלץ לצרוך כמות גדולה יותר, ובמקרה של סתימה במעי לא לצרוך כמעט. מקורות עתירי סיבים תזונתיים המומלצים לתזונה יומיומית הם מוצרי הקמח המלא, קטניות, גרעינים, אגוזים, פירות וירקות.

למרות יתרונותיהם הרבים של הסיבים התזונתיים, אין להגזים בצריכתם. כמויות גדולות של סיבים עלולות לגרום לאי-נוחות קשה במערכת העיכול ואף לחסימת מעיים.

==קישורים חיצוניים==

* אריאל אשל, [http://www.maccabi4u.co.il/11922-he/Maccabi.aspx סיבים תזונתיים – כמה, איזה ובעצם למה?], באתר מכבי שירותי בריאות, 15 באוגוסט 2011
* 

קטגוריה:ערכים שבהם תבנית בריטניקה אינה מתאימה
קטגוריה:רב-סוכרים
קטגוריה:מאכלים
פרפילטיות

ה[[זוחלים הם קבוצה פרפילטית, משום שהאב הקדמון שלהם הוא גם אב קדמון של העופות (Aves), שאינם חלק מקבוצת הזוחלים.]]
קבוצה פרפילטית (קבוצת גזע מקורב) היא קבוצת יצורים חיים שבה כלול אב הטיפוס אך לא חלק מצאצאיו, הנמצאים בקבוצה אחרת. זהו מונח בפילוגנטיקה – מדע מיון היצורים בטבע על פי התורשה. קבוצת אורגניזמים נקראת "פָּרָפִילֵטית" (מיוונית – פרה = קרוב, פילה = גזע) אם האב הקדמון המשותף המאוחר ביותר של האורגניזמים בקבוצה נכלל בה, אך לא כל צאצאיו נכללים בקבוצה. 

קבוצות המכילות את כל הצאצאים של האב הקדמון המשותף שלהן נקראות קבוצות "מונופילטיות" (קבוצת גזע אחיד) או "הולופילטיות" (קבוצת גזע מלא). קבוצות הנגזרות מכמה ענפים שונים ושאינן כוללות אב קדמון משותף נקראות "פוליפילטיות" (קבוצה רב גזעית).

רבים מהמיונים הישנים כוללים קבוצות שהן קרוב לוודאי פרפילטיות, למשל מחלקת הזוחלים, אשר אינה כוללת את העופות למרות שהאבות הקדמוניים של העופות היו זוחלים. הגדרת קבוצה טקסונומית פרפילטית נובעת לרוב מקיבוץ על-פי דמיון קדום (plesiomorphies) במקום דמיון נגזר (apomorphies).

רוב האסכולות של חוקרי הטקסונומיה מאמינות שקיום קבוצות פרפילטיות במיון הוא טעות, ולכן אם קבוצה מתגלה כפרפילטית, יש לערוך מחדש את המיון שלה. אסכולות אחרות מאמינות כי קיום קבוצות פרפילטיות במיון הוא קורבן שיש לעשות על מנת להפוך את המיון למובן יותר. 

המונח "פרפילטיות" קיים גם בבלשנות היסטורית ואף תנ"כית, במשמעות דומה.

==קישורים חיצוניים==

*
קטגוריה:פילוגנטיקה
סובחוז

סוֹבְחוֹז (ברוסית: – "סובְיֶטְסְקואֵה חוזְיַאִסְטְבו" – משק סובייטי) הוא השם שניתן למשקים חקלאיים בבעלות המדינה בברית המועצות, בניגוד לקולחוז, שהוא משק בבעלות קולקטיב (בדומה לקיבוץ).

בעקבות הקולקטיביזציה הכפויה של סטלין, נאלצו רוב חקלאי ברית המועצות להשתייך לסובחוז או קולחוז. בסובחוז קיבלו החקלאים משכורת קבועה מהמדינה, אך לא כך בקולחוז, שבו בדרך כלל ניתן התשלום לחקלאי במוצרים חקלאיים אותם יכול היה למכור. בפועל, ההבדל בין שני סוגי המשקים החקלאיים לא היה משמעותי – כי בכל מקרה השלטון הכתיב את הגידולים, המכסות, המחירים והשווקים.

בשנת 1990 היו בברית המועצות 25,500 משקים, מתוכם 45% סובחוזים והיתר קולחוזים. הגודל הממוצע של סובחוז היה 153 קמ"ר, כפול מזה של הקולחוז. סובחוזים היו נפוצים יותר בחלק האסיאתי של ברית המועצות.

==קישורים חיצוניים==

* 

קטגוריה:ברית המועצות: כלכלה
קטגוריה:חקלאות בחברה ובתרבות
קטגוריה:קומוניזם
RP

במדעי המחשב, RP (ראשי תיבות של Randomized Polynomial time) היא מחלקת הסיבוכיות של כל הבעיות הניתנות להכרעה הסתברותית בזמן פולינומי ביחס לגודל הקלט באופן הבא:
# אם הקלט בשפה, האלגוריתם מקבל בהסתברות של לפחות 1/2.
# אם הקלט אינו בשפה, האלגוריתם דוחה בהסתברות של 1(כלומר - תמיד).

במילים אחרות, האלגוריתם יכול להטיל מטבע בעת ריצתו. המקרה היחידי שבו האלגוריתם מחזיר "כן" הוא אם התשובה היא באמת "כן". לכן, אם האלגוריתם מסיים ועונה "כן", אז התשובה היא בהכרח "כן". עם זאת, האלגוריתם עלול להשיב "לא" וזו תהיה תשובה שגויה.

יש המכנים את המחלקה "R", אך שם זה שמור יותר עבור שפות רקורסיביות.

אם התשובה הנכונה היא "כן" והאלגוריתם מורץ <math>n</math> פעמים, כאשר תוצאת כל ריצה היא בלתי תלויה סטטיסטית באחרות, הוא יחזיר "כן" לפחות פעם אחת בהסתברות של לפחות <math>1-2^{-n}</math>. אז אם האלגוריתם מורץ 100 פעמים, ההסתברות שיענה תשובה שגויה נמוכה יותר מההסתברות שקרניים קוסמיות ישבשו את זיכרון המחשב שמריץ את האלגוריתם. מבחינה זו, אם מקור למספרים רנדומליים זמין, רוב האלגוריתמים הרצים במחלקת RP הם מאוד פרקטיים.

מחלקת הסיבוכיות המשלימה ל-RP קרויה co-RP, והיא כוללת את השפות שעבורן יש אלגוריתם המקבל קלטים בשפה בהסתברות 1, ודוחה בהסתברות הגדולה מ-1/2. גם RP וגם המשלימה co-RP מוכלות במחלקת הסיבוכיות BPP - אשר גם הבעיות במחלקה הזאת נחשבות פתירות ואלגוריתמיהן נחשבים לפרקטיים, הכוללת את כל הבעיות הניתנות להכרעה הסתברותית עם שגיאה דו-צדדית.

אחת השאלות המפורסמות והפתוחות במדעי המחשב נוגעת לדי-רנדומיזציה של אלגוריתמים הסתברותיים עם שגיאה חסומה, כלומר, האם P=RP - ההנחה המקובלת היא שאכן מתקיים השוויון (בניגוד להנחה המקובלת שP וNP לא שווים)

==הערות שוליים==

קטגוריה:מחלקות סיבוכיות
שנג'ואו 5

חליפת החלל של הטייקונאוט הסיני הראשון - יאנג ליוואי ממשימת החללית שנג'ואו 5]]

שנג'ואו 5 (בסינית מפושטת: 神舟五号) הייתה החללית הסינית המאוישת הראשונה בחלל.

החללית שוגרה ב-15 באוקטובר 2003 כשעליה הטייקונאוט אלוף-משנה יאנג ליוואי. היא המריאה אל שמיים נקיים בדיוק בשעה תשע בבוקר, לפי שעון בייג'ינג, ויצאה לדרכה כמתוכנן ממרכז שיגור הלוויינים ג'יוצ'ואן שבמדבר גובי בצפון-מערב סין.

לפי הודעת הממשלה, החללית נכנסה למסלולה 10 דקות מאוחר יותר. למחרת, בשעה 6:04 בבוקר נפתח המצנח של החללית והיא נחתה בשלום בערבות מונגוליה הפנימית, בתום 14 הקפות של כדור הארץ, ובכך הייתה הרפובליקה העממית של סין למדינה השלישית בעולם שהצליחה לשגר אדם לחלל בכוחות עצמה.

בעקבות ניסיונו האישי של ליווי הוכנסו מספר שינויים בתכנון חלליות מאוישות סיניות.

==קישורים חיצוניים==

קטגוריה:תוכנית שנג'ואו
קטגוריה:חלליות סיניות
PSPACE

בתורת הסיבוכיות, PSPACE היא מחלקת כל בעיות ההכרעה שניתן לפתור על ידי מכונת טיורינג דטרמיניסטית תוך שימוש בסיבוכיות מקום פולינומית. במונח PSPACE, ה-P מייצגת פולינום, וה-SPACE (מקום) מייצגת את כמות המקום, כלומר הזיכרון.

המגבלה של שימוש במקום פולינומי בלבד משמעותה שעבור בעיה נתונה קיים פולינום כלשהו (P(n, כך שבהינתן קלט בגודל n, הפתרון עושה שימוש בלכל היותר (P(n מקום.

== הגדרה פורמלית ==
ההגדרה הפורמלית של PSPACE היא:

<math>\mbox{PSPACE} = \bigcup_{k\in\mathbb{N}} \mbox{DSPACE}(n^k)</math>

כלומר איחוד כל הבעיות שניתן לפתור באופן דטרמיניסטי במקום פולינומי.

== שקילות למחלקה NPSPACE ==
NPSPACE היא מחלקת כל בעיות ההכרעה שניתן לפתור על ידי מכונת טיורינג לא-דטרמיניסטית תוך שימוש בסיבוכיות מקום פולינומית.
משפט סביץ' מוכיח שקילות בין המחלקה PSPACE למחלקה NPSPACE. כלומר כל בעיה שניתן לפתור במקום פולינומי באופן לא-דטרמיניסטי, ניתן לפתור במקום פולינומי באופן דטרמיניסטי.

== תכונות סגירות ==
המחלקה PSPACE סגורה תחת הפעולות איחוד, משלים וכוכב קלין

== מיקום PSPACE בין מחלקות הסיבוכיות ==
מיקום PSPACE בין מחלקות הסיבוכיות
פרט לשקילות ל- NPSPACE, ידועים גם היחסים הבאים בין PSPACE ומחלקות הסיבוכיות 
 NL , 
 P, 
 NP, 
 EXPTIME 
ו- EXPSPACE: 

:<math>\mbox{NL} \subseteq \mbox{P} \subseteq \mbox{NP} \subseteq \mbox{PSPACE}</math>
:<math>\mbox{PSPACE} \subseteq \mbox{EXPTIME} \subseteq \mbox{EXPSPACE}</math>

יש שלושה סימוני <math>\subseteq</math> (חלקי או שקול) בשורה הראשונה, ושניים בשורה השנייה. ידוע כי בכל אחד משתי שורות אלו, לפחות אחד הסימנים צריך להיות
<math>\subsetneq</math> (כלומר קבוצה חלקית ממש ולא שקולה) אך לא ידוע איזה מהם. זאת משום שידוע כי:
:<math>\mbox{NL} \subsetneq \mbox{PSPACE} \subsetneq \mbox{EXPSPACE}</math>

האמונה הרווחת היא כי כל ההכלות בשתי השורות למעלה הן ממשיות (כלומר כולם <math>\subsetneq</math>).

== בעיות PSPACE-שלמות ==
בעיה B היא PSPACE-שלמה אם:
# B <math>\in</math> PSPACE, וגם:
# לכל בעיה A <math>\in</math> PSPACE מתקיים: A <math>\leq_p</math> B
כאשר A <math>\leq_p</math> B משמעו שקיימת רדוקציה פולינומית בזמן מבעיה A אל בעיה B.
בעיות PSPACE-שלמות הן הבעיות החשובות ביותר למחקר PSPACE כיוון שהן מייצגות את הבעיות הקשות ביותר במחלקה. מציאת פתרון פשוט (מבחינת זמן ריצה) לבעיה PSPACE-שלמה משמעותה מציאת פתרון פשוט לכל בעיות PSPACE כיוון שלכל בעיה ב-PSPACE יש רדוקציה פולינומית לבעיה PSPACE-שלמה.

הקס]]
הבעיה ה"קנונית" שהיא PSPACE-שלמה היא בעיית ההחלטה האם נוסחה בוליאנית עם כמתים היא נכונה או לא. היא ידועה בראשי התבות שלה TQBF - True Quantified Boolean Formulas.

סוג בעיות נוספות לגביהן ידוע שהן PSPACE-שלמות הם בעיות הקשורות למשחקים שונים כדוגמת הגרסאות המוכללות של הקס ורברסי.

== ראו גם ==
* מחלקת סיבוכיות
* סיבוכיות מקום
* סיבוכיות זמן

== קישורים חיצוניים ==
*
* [https://web.archive.org/web/20081204124245/http://qwiki.stanford.edu/wiki/Complexity_Zoo:P#pspace PSPACE ב-Complexity Zoo]

קטגוריה:מחלקות סיבוכיות
Into Eternity

Into Eternity (בתרגום חופשי: "אל תוך הנצח") היא להקת מטאל מתקדם קנדית שמשלבת בשיריה קטעי פרוג-מטאל טכניים שמזכירים את דרים ת'יאטר או סימפוני איקס עם קטעי דת' מטאל מלודי (כולל גראולינג).

== היסטוריה ==
Into Eternity הוקמה בשנת 1997 בידי טים רות', סקוט קראל וג'ים אוסטין. בשנת 1999 הוציאה עם כריס קראל וכריסטופר מקדוגל אלבום באופן עצמאי, הקרוי על שם הלהקה - Into Eternity. שנה לאחר מכן חתמה הלהקה עם חברת התקליטים Century Media והוציאה מחדש את אלבום הבכורה שלה. בשנת 2001 הלהקה הוציאה את אלבומה השני, Dead or Dreaming, בו התחזק השילוב של הלהקה בין דת' מטאל לפרוגרסיב מטאל. שילוב בא לידי ביטוי גם באלבומם Buried in Oblivion שיצא ב-2004 ואף התחזק ב-2006 עם יציאת האלבום The Scattering of Ashes שמכר מעל 2000 עותקים באמריקה בלבד כבר בשבוע הראשון ליציאתו. במהלך קיץ 2007 חיממה הלהקה את להקת הפרוגרסיב מטאל דרים ת'יאטר במסע ההופעות שלהם. אלבום הקונספט החדש של Into Eternity שנקרא The Incurable Tragedy יצא ב-25 באוגוסט 2008.

== מוזיקה ==
הלהקה משלבת מגוון סגנונות של מטאל, החל ממטאל מסורתי, ריפים ת'ראשיים, שירה גבוהה של פאוור מטאל ואף גראולים של בלאק מטאל ודת' מטאל. הלהקה משלבת תיפוף מטאלי מהיר הכולל בלאסט ביטים. שילוב זה גורם לסאונד שקשה להגדירו, אך ההגדרה הנפוצה ביותר ללהקה היא פרוגרסיב דת' מטאל.

== דיסקוגרפיה ==
{| class="wikitable" border="1"
! שנת הוצאה !! שם !! חברת תקליטים
|-
|1999 || Into Eternity || עצמאי, DVS
|- style="background-color: #EFEFEF;"
| 2001 || Dead or Dreaming || DVS
|-
| 2004 || Buried in Oblivion || Century Media
|- style="background-color: #EFEFEF;"
| 2006 ||The Scattering of Ashes || Century Media
|- style="background-color: #EFEFEF;"
| 2008 || The Incurable Tragedy|| Century Media
|}

== הרכב הלהקה ==
=== חברי ההרכב בהווה ===
* סטיו בלוק (Stu Block) - סולן
* ג'אסטין בנדר (Justin Bender) - גיטריסט
* טים רות' (Tim Roth) - גיטריסט
* טרוי בלייק (Troy Bleich) - באסיסט
* סטיב בולוגנס (Steve Bolognese) - מתופף

=== חברי ההרכב בדימוס ===
* כריס קראל (Chris Krall) - סולן
* סקוט קראל (Scot Krall) - באסיסט
* דניאל נרגאנג (Daniel Nargang) - גיטריסט
* ג'ף סטורי (Jeff Storry) - גיטריסט
* כריסטופר מקדוגל (Christopher McDougall) - קלידן
* ג'ים אוסטין (Jim Austin) - מתופף

== קישורים חיצוניים ==

* 

קטגוריה:להקות דת' מטאל
קטגוריה:להקות פרוגרסיב מטאל
קטגוריה:להקות קנדיות
קטגוריה:להקות שהוקמו בשנת 1997
קריטריון אייזנשטיין

במתמטיקה, קריטריון איזנשטיין נותן תנאי מספיק לכך שפולינום בעל מקדמים שלמים הוא אי פריק מעל חוג השלמים <math>\ \mathbb{Z}</math> (לפי למה של גאוס, פולינום כזה הוא גם אי פריק מעל שדה המספרים הרציונליים <math>\ \mathbb{Q}</math>). הקריטריון קרוי על-שם המתמטיקאי הגרמני פרדיננד אייזנשטיין.

== נוסח המשפט ==
פולינום <math>\ f(x)=a_nx^n+a_{n-1}x^{n-1}+\ldots+a_1x+a_0</math>בעל מקדמים שלמים מקיים את תנאי איזנשטיין אם קיים מספר ראשוני <math>\ p</math>כך ש-
* <math>\ p</math> מחלק את <math>\ a_{i}</math> לכל <math>\ 0\le i<n</math>.
* <math>\ p</math> לא מחלק את <math>\ a_{n}</math>.
* <math>\ p^{2}</math> לא מחלק את <math>\ a_{0}</math>.

פולינום המקיים תנאי זה לא ניתן לפירוק מעל חוג המספרים הרציונליים (למעט הוצאת גורם משותף מן המקדמים). פולינומים המקיימים את תנאי איזנשטיין נקראים לפעמים פולינומי איזנשטיין.

באופן כללי יותר, פולינום המוגדר מעל תחום שלמות <math>D</math> מקיים את תנאי איזנשטיין אם קיים אידיאל ראשוני <math>P</math> של <math>D</math>, כך שכל מקדמי הפולינום פרט למוביל שייכים ל-<math>P</math>, וכך שהמקדם החופשי אינו שייך לאידיאל <math>\ P^2</math>. במקרה זה הפולינום אי פריק מעל <math>D</math> (אם <math>D</math> הוא תחום פריקות יחידה, אז הפולינום אי פריק מעל שדה השברים של <math>D</math>, לפי הלמה של גאוס).

בשדה מקומי, כל הרחבה מסועפת לחלוטין מתקבלת מסיפוח שורש של פולינום איזנשטיין לשדה.

==דוגמאות==

1. יהי <math>\ p</math>ראשוני, אזי <math>f(x) = x^n - p</math> מקיים את קריטריון אייזנשטיין ולכן הוא אי-פריק.

2. הדרך הקלה להוכיח שהפולינום הציקלוטומי <math>\ f(x)=\frac{x^p-1}{x-1}=x^{p-1}+x^{p-2}+\cdots + x+1</math> אי פריק כאשר <math>\ p</math> ראשוני, היא להבחין ש- <math>\ f(x+1)</math> מקיים את קריטריון איזנשטיין עבור <math>\ p</math>. 

3. נתבונן ב- <math>\ g(x)=3x^{4}+15x^{2}+10</math>. הגורם המשותף של המקדמים 10 ו- 15 הוא ראשוני, 5. מכיוון ש-5 איננו מחלק את 3, המקדם המוביל ו- <math>\ 5^{2}=25</math> איננו מחלק את 10, המקדם האחרון - הפולינום עונה על התנאי ולכן הוא אי פריק מעל השלמים.

4. יש פולינומים המקיימים את קריטריון אייזנשטיין אחרי הצבת הזזה <math>x=y+a</math>, כאשר <math>\ a</math>קבוע.

התבוננו לדוגמה בפולינום <math>\ h(x)=x^{2}+x+2</math>. נראה שאין ראשוני המחלק את 1, המקדם של <math>x</math>. אבל, אם נציב <math>\ x+3</math>, נקבל את הפולינום <math>\ h(x+3)=x^{2}+7x+14</math>, אשר מקיים את הקריטריון עבור המספר הראשוני 7. כלומר, על ידי הזזת הפולינום הצלחנו להראות שהוא מקיים את קריטריון איזנשטיין.

==הוכחה==

להלן ההוכחה למקרה של פולינום בעל מקדמים שלמים. ההוכחה לתחום שלמות כללי דומה. נתבונן ב-<math>\ f(x)</math> כפולינום מודולו <math>\ p</math>, כלומר נעתיק את המקדמים לשדה <math>\ \mathbb{Z}/p\mathbb{Z}</math>. מכיוון שכל המקדמים פרט למקדם המוביל מתחלקים ב-<math>\ p</math>נקבל את הפולינום <math>\ cx^{n}</math>עם מקדם כלשהו שונה מאפס <math>\ c</math>. נניח בשלילה שניתן לפרק את <math>\ f</math>לשני פולינומים <math>\ g</math>ו-<math>\ h</math>שהמכפלה שלהם שווה ל-<math>\ f</math>ונקבל ש-<math>\ h\equiv ax^{k}\,, g\equiv bx^{n-k} (\operatorname{mod}\, p)</math>. מכאן, <math>\ p</math>מחלק את המקדמים החופשיים של <math>\ h</math> ושל <math>\ g</math>ולכן, <math>\ p^{2}</math>מחלק את המקדם החופשי של המכפלה בסתירה להנחה.

==קישורים חיצוניים==
* 

קטגוריה:פולינומים
קטגוריה:תורת השדות
קטגוריה:משפטים באלגברה
מונופילטיות

ה[[זוחלים יחד עם העופות הם קבוצה מונופילטית.]]
בפילוגנטיקה, קבוצת אורגניזמים היא מונופילטית (מיוונית – גזע אחד) או הולופילטית אם כל האורגניזמים באותה קבוצה התפתחו במהלך האבולוציה מאב קדמון משותף, וכל הצאצאים של אותו אב קדמון נמצאים בקבוצה זו. להבדיל, אם קיימים צאצאים אשר אינם בקבוצה, הקבוצה תקרא קבוצה פרפילטית. אם הקבוצה אינה כוללת את האב הקדמון כלל, היא תקרא פוליפילטית.

לדוגמה, כל האורגניזמים בסוג אדם, מגיעים ממשפחת ההומינידים, ולא ידועים צאצאים אחרים במשפחה זו. לכן הסוג הומו הוא קבוצה מונופילטית. הגישה השלטת כיום באשר לטקסונומיה של עולם הטבע גורסת שהטקסונים באילן היוחסין של היצורים צריכים להיות מונופילטיים כדי לייצג נאמנה את התפתחותם במהלך האבולוציה. קבוצה מונופילטית נקראת קלייד.

==קישורים חיצוניים==

* [http://evolution.campusteva.tau.ac.il/Clades_within_clades קליידים בתוך קליידים], על מונופילטיות באתר אוניברסיטת תל אביב 

קטגוריה:פילוגנטיקה

de:Kladistik#Verwandtschaftsverhältnisse
כפר פינס

כְּפַר פִּינֶס הוא מושב דתי בצפון השרון בפתחת ואדי עארה. נקרא על שם הרב יחיאל מיכל פינס, סופר ועסקן מאנשי חובבי ציון, והוקם בידי עולים ממרכז אירופה בשנת 1933.

==היסטוריה==
כפר פינס נוסד על ידי ארגון א' של הפועל המזרחי ששהה במשך מספר שנים בפתח תקווה. בשנת 1933 הקצתה הקרן הקיימת לארגון אדמות ליד כרכור ועוד טרם העלייה על הקרקע הוחל בקדיחת באר במקום. ככלל אנשי היישובים בסביבה סבלו המתיישבים מקדחת. בתחילת 1936 עלו בדואים מהסביבה על אדמות של המושב וטענו לבעלות עליהן, אך קצין המחוז פסק לטובת הקרן הקיימת. בסוף מרץ 1936 הונחה אבן פינה לבית ספר ובית כנסת במושב.

בשנים הראשונות התנהל המושב ללא סיוע של ההסתדרות הציונית אך בהמשך דרשה תנועת הפועל המזרחי תקצוב לצורך ביסוסו. בשנות ה-50 נוספו למושב 30 משקים חדשים של עולים חדשים והמושב הגיע לגודל של כ-80 משקים. עם זאת, בחלק מהמשקים נרשמה תחלופת תושבים גבוהה וחברים רבים התחלפו.

==אוכלוסייה==
בית הכנסת

במושב כמאה ושלושים משפחות, המקיימות אורח חיים דתי לאומי על גווניו השונים. כפר פינס הוקם על ידי אנשי הפועל המזרחי שביקשו לחבר תורה ועבודה בארץ ישראל, בדומה לשכניו בכפר הרא"ה. גם כיום רואים עצמם תושבי היישוב ממשיכי דרכם של המייסדים, ושואפים ליצור חברה של אנשי אמונה העובדים את אדמתם ומחוברים לכל גוני העם. ברוח זו מתקיימים בכל שנה אירועים משותפים עם יישובי המועצה האזורית מנשה כגון: תפילות ימים נוראים, הקפות שניות, בר מצוות וכן שבתות נוער משותפות.

במושב נמצא בית כנסת פעיל, המקיים תפילות ושיעורי תורה קבועים וכן סניף של תנועת בני עקיבא. ילדי היישוב לומדים בבית ספר דתי אזורי שהחל לפעול בשנת תשע"ג בתחומי המועצה האזורית מנשה. במושב נמצאת אולפנה לבנות, אולפנת כפר פינס, אשר הוקמה על ידי הרב אלי ששר. היא נקראת גם "אם האולפנות" כיוון שהיא האולפנה הראשונה שהוקמה בישראל. 

בעבר מרבית התושבים עסקו בחקלאות ולשם כך אף הוקמה אגודה שיתופית חקלאית. כיום רק מיעוט התושבים מתפרנסים מחקלאות, בעיקר ממטעי אבוקדו, פרי הדר, חממות וגידולי שדה, כמו גם לולים לביצים ולפטם ושתי מכוורות.

בשנת התשס"ח - 2007, לציון חגיגות 75 שנים לייסוד הכפר, נחנך במקום שביל טיול קצר בשם "שביל האלונים", העובר תחת עצי אלון ולצד עמדת שמירה נטושה, מראשית ימי המושב.

==אנשי ציבור שגדלו במושב==
בית הרב לשעבר

בשנת 1942 הצטרף למושב הרב ישעיהו שפירא, האדמו"ר החלוץ, ממייסדי תנועת הפועל המזרחי, שהיה אחיו של האדמו"ר מפיאסצנה בעל "אש קודש", ומי שחיבר בין היתר את השיר "אילו היה לי כח".

קבוצת אברהם שהקימה את כפר עציון בשנת 1943 התארגנה והתגוררה בכפר פינס בשנים שקדמו לעלייה לגוש עציון.

ראשי ישיבת הר המור, האחים הרבנים עמיאל ומרדכי שטרנברג, נולדו בכפר פינס בשנת 1948, לרב היישוב משה שטרנברג. באותה השנה נולד בכפר הרב חיים אביהוא שורץ, מרבני הציונות הדתית ור"מ בישיבות מרכז הרב ובית אל, שגדל עימם בכפר פינס.

בכפר פינס גדל הרב חנן פורת, לאחר נפילת כפר עציון בשנת 1948.

==קישורים חיצוניים==

[http://www.ulpanakp.org/ אולפנת כפר פינס]
[http://www.menashe.co.il/yeshuvim/kfar_pines/| כפר פינס באתר המועצה האזורית מנשה]
* 

==הערות שוליים==

קטגוריה:יישובים שהוקמו ב-1933
קטגוריה:יישובים דתיים בישראל
קטגוריה:מושבים
קטגוריה:ישראל: יישובים הקרויים על שם אישים
מרי קייט ואשלי אולסן

מרי־קייט ואשלי אולסן (באנגלית: Mary-Kate and Ashley Olsen; נולדו ב-13 ביוני 1986), או "התאומות אולסן", הן זוג שחקניות ומעצבות אופנה אמריקאיות. התפרסמו כשחקניות ילדות בסדרה "צער גידול בנות". אחותן הצעירה היא השחקנית אליזבת אולסן.

== ביוגרפיה ==
האחיות נולדו בלוס אנג'לס, קליפורניה שבארצות הברית. הוריהן הם דייב וג'רני אולסן. להן אח גדול בשם טרנט אולסן, ואחותן הקטנה היא השחקנית אליזבת אולסן.

בגיל שבעה חודשים התקבלו לתפקיד התינוקת מישל טאנר בסיטקום הטלוויזיוני "צער גידול בנות", ששודרה מספטמבר 1987 עד מאי 1995 ברשת ABC. ב-1995 התגרשו הוריהן של התאומות. לאחר צילומי הסדרה, שיחקו האחיות בסרטי טלוויזיה וקולנוע והשיקו קו מוצרים על שמן, הכולל בין השאר בגדים, אביזרים, תחליבי רחצה, מוצרים לבית הספר, ספרים, סרטים, בשמים, משחקי מחשב, בובות ואף סדרת טלוויזיה מצוירת. בשנת 2004 זכו לכוכב בשדרת הכוכבים של הוליווד ובאותה שנה החלו לימודי תואר ראשון באוניברסיטת ניו יורק.

מקצוע הלימודים הראשי אותו לומדת אשלי הוא פסיכולוגיה, ואילו מרי קייט לומדת צילום.

האחיות אולסן זכו לביקורת קשה מצד ארגון זכויות בעלי חיים, PETA, לאחר שהשתמשו בפרווה בקו האופנה שלהן, "The Row".

מרי קייט שיחקה בעונה השלישית של הסדרה "העשב של השכן".

==פילמוגרפיה==
* צער גידול בנות (1987–1995)
* יופי של צרות (1993)
* חבורת השובבים (1994)
* איך שהמערב היה כיף (1994)
* מותק, הילדות התחלפו (1995)
* דרכון לפריז (1999)
* גול כפול (1999)
* שפתינו חתומות (2000)
* לונדון המנצחת (2001)
* חופשה בשמש (2001)
* להגיע לשם (2002)
* להתאהב ברומא (2002)
* שגעון של הישרדות (2003)
* המלאכיות של צ'רלי: בהילוך גבוה (2003) (אורחות)
* יום בניו יורק (2004)
* השיגעון (2008) (מרי קייט)
* ביסטלי (2011) (מרי קייט)

==קישורים חיצוניים==
* 

* [http://www.youtube.com/watch?v=zdGY2Mnx5Sk/ מרי קייט ואשלי אולסן בישראל] - ראיון בלעדי לפורום המעריצים הרשמי של מרי קייט ואשלי באתר תפוז אנשים.

קטגוריה:תאומים אמריקאים
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:שחקניות ילדות אמריקאיות
קטגוריה:אישים שהונצחו בשדרת הכוכבים של הוליווד: טלוויזיה
קטגוריה:בוגרי בית הספר גאלאטין באוניברסיטת ניו יורק
קטגוריה:אמריקאיות שנולדו ב-1986
קטגוריה:אמריקאים שנולדו ב-1986
קטגוריה:פורבס 30Under30
אסטיגמציה

טשטוש כתוצאה מעדשה אסטיגמטית במרחקים שונים
אסטיגמציה (או אסטיגמטיזם; Astigmatism, Astigmation, ידועה גם כ"צילינדר") היא ליקוי ראייה נפוץ.

האסטיגמציה נגרמת כתוצאה מהפרש ברדיוסי הקימור של הקרנית או העדשה שגורמים לעיוות. בעקבות זאת, הקרנית איננה מבצעת שבירת אור מדויקת והאור האמור להיות ממוקד איננו נופל במדויק על הגומה המרכזית ברשתית (תופעה הקרויה אברציה אופטית). משום שהרשתית מעט מתוחה בגלל הצורה העגלגלה של העין, מתקבלת על הרשתית תמונה מעוותת - מתוחה. הדבר דומה לתמונה שמתקבלת כאשר אדם מסתכל דרך עדשה אשר צורתה דומה יותר לגליל מאשר לחצי כדור, ומכאן השם הנפוץ של הבעיה "צילינדר" שפירושו - גליל.

== תיקון הליקוי ==
בעזרת משקפיים ניתן לתקן ליקוי ראייה זה, על ידי עיוות של עדשת המשקפיים לצורת גליל בכיוון ההפוך לזה שבעדשת העין.

בעדשות מגע קיימת בעיה מסוימת ליצור מצב שבו צורת הגליל תהיה מותאמת לעין, כיוון שהן חופשיות להסתובב בתוך העין (בניגוד לעדשת המשקפיים הקבועה). פתרון בעיה זו הוא באמצעות השתלת "משקולת" בתחתית העדשה שגורמת לה להתקבע בעין כרצוי.

קטגוריה:הפרעה בשרירי העין, תנועה דו עינית, אקומודציה ורפרקציה
קטגוריה:אופטיקה פיזיקלית
סבסטיאן דייסלר

סבסטיאן דייסלר (נולד ב-5 בינואר 1980 בלוראך, גרמניה) הוא כדורגלן עבר גרמני. דייסלר היה הקשר המרכזי של מועדון הפאר הגרמני באיירן מינכן ושל נבחרת גרמניה בכדורגל. כינויו הוא "באסטי".

המועדון הראשון שאליו הצטרף הוא טי וי טורמרינגן כבר בגיל 6. משם נדד בקבוצות הנערים של מועדונים קטנים - טי יו אס סטטן ואף וי לוראץ'. ב-1995 הצטרף למועדון הגדול הראשון שלו בורוסיה מנשנגלדבך בו שיחק ארבע שנים לפני שעבר להרטה ברלין ב-1999. ביולי 2002 הצטרף לבאיירן מינכן תמורת סכום לא ידוע. המעבר למינכן היה צעד חשוב בקריירה של באסטי, אבל פציעות ברך חוזרות ונשנות הקשו עליו רבות ואף איימו לסיים את הקריירה של הכוכב הצעיר. הפציעות הרבות והחשש מסיום הקריירה הובילו את דייסלר להתאשפזות במוסד גמילה מדיכאונות כרוניים בשנת 2003. לבסוף דייסלר יצא מדיכאונו, בעזרתו של התינוק שנולד לו באותה תקופה, שנתן לו פרספקטיבה אופטימית יותר לחיים.

ב-16 בינואר 2007, בגיל 27, פרש דייסלר מכדורגל עקב פציעות חוזרות ונשנות.

==קריירה==
*טי וי טורמרינגן: (1985-1988).
*טי יו אס סטטן: (1988-1990.
*אף וי לוראץ: (1990-1995).
*בורוסיה מנשנגלדבך: (1995-1999).
*הרטה ברלין: (1999-2002).
*באיירן מינכן: (2002-2007).

==תארים==
;הרטה 
* גביע הליגה הגרמנית: 2001
;באיירן מינכן
*אליפות גרמניה: 2003, 2005, 2006 
*הגביע הגרמני: 2002, 2005, 2006

==קישורים חיצוניים==

קטגוריה:קשרי כדורגל גרמנים
קטגוריה:כדורגלנים גרמנים
קטגוריה:כדורגלני בורוסיה מנשנגלדבך
קטגוריה:כדורגלני באיירן מינכן
קטגוריה:כדורגלני הרטה ברלין
קטגוריה:כדורגלני נבחרת גרמניה
קטגוריה:כדורגלני יורו 2000
קטגוריה:כדורגלני גביע הקונפדרציות 2005
קטגוריה:גרמנים שנולדו ב-1980
חוג אורנים

חוג אורנים הוא חוג של מורים ותלמידים שנוצר בסמינר "אורנים", בסוף שנות ה-60 של המאה ה-20. מורים בולטים בתחום ההיסטוריה והפילוסופיה, ובראשם הפרופסורים יגאל וגנר ומיכאל שטראוס ריכזו סביבם עשרות תלמידים ויצרו מעגל שיח ופעולה, שלימים נקרא "חוג אורנים". החוג ראה ב הבריטית דגם לדרך פעולה.

בעקבות פילוסופים והיסטוריונים אמריקאים, חלקם עוד מתקופת "הניו דיל", התפתחה בחוג תפישת עולם בשם "תורת המחנות". עיקרה של תפישת עולם זו היה שהעולם הפוליטי הנגלה אינו באמת כפי שהוא נראה. קיימים בעולם המערבי כמה כוחות פיננסיים אדירים, החולקים ביניהם את העולם. הכוחות הללו הם בעלי עמדה מוגדרת, בעיקר לגבי העולם השלישי. גם במזרח התיכון ובישראל קיימות שלוחות של אותם מחנות גלובליים, וההתמודדות הבלתי פוסקת ביניהם, היא שיוצרת את הפוליטיקה היומיומית באזור: מלחמות, הפוגות, חילופי שלטון, ניצול ההמונים, קיבוע הבערות, שוד הנפט ועוד. את רעיונותיהם פרסמו וגנר ושטראוס בקובץ מאמרים בשם "על הניגוד בין הון-הייצור להון-הסיבוב".

במרכז ההתמודדות בין המחנות הגדיר "חוג אורנים" את שאלת תפוצת הנשק הגרעיני בעולם אך בעיקר במזרח התיכון, את שאלת היחסים בין יהודים וערבים ואת חלוקת המשאבים באזור, כגון מים, נפט, השקעות זרות וכיוצא באלה. עוד חידוש מבית "חוג אורנים" היה, שבחיי המעשה הפוליטיים, לא מפלגות הן שקובעות את המהלכים החשובים, אלא קואליציות. בריתות ארוכות טווח או קצרות טווח בין גושים פוליטיים שונים, או חלקים מתוכם, הן שהביאו להחלטות המכריעות בעשורים האחרונים של המאה העשרים.

החוג מנה כמאה חברים, בהם, מלבד וגנר ושטראוס, הפילוסוף עודד בלבן, ד"ר אחיה יצחקי, איש התק"ם שלמה לשם, ד"ר יורם נמרוד, ד"ר אייל כפכפי, זאב גולדשמידט (איש הספרייה הלאומית וחתנו של מרטין בובר), יוסף מרגלית (נשיא בית המשפט המחוזי בחיפה), בנקו אדר (עיתונאי על המשמר), ואחרים. חברי החוג התנגדו לנסיגה ל"קווי 67'" ותמכו ב"תוכנית אלון".

באוקטובר 1977 השתתף יגאל וגנר גם בהקמת חוג 77, שהתכנס לראשונה בבית ברל. 

ראשי החוג היו מקורבים ליגאל אלון ויצחק רבין, שהסכימו לחלק מרעיונותיהם. במשך השנים הפכו רבים מתלמידי החוג למורים, חוקרים ועיתונאים, אך השפעת החוג על הפוליטיקה הישראלית התפוגגה והלכה.

וגנר ושטראוס, כמו רבים ממייסדי אורנים, התגוררו בעצמם בשטח הסמינר (לימים, המכללה) מתוך תפיסה של אחדות הרעיון והמעשה החינוכי.

יגאל וגנר ממשיך לשמש כפרופסור להיסטוריה באוניברסיטת חיפה. בשנת 2017 פרסם וגנר יחד עם אדם רז ספר אודות בנימין זאב הרצל בשם "הרצל מאבקיו מבית ומחוץ".

==ראו גם==
* בלבניזם
* קרן ברל כצנלסון

==קישורים חיצוניים==
* 
* - סיכום של המפגש הראשון של החוג
* - במאמר פסקה ("תרבות שהושמדה") העוסקת בחוג אורנים
* אורית פראג, [https://web.archive.org/web/20160303181119/http://www.kibbutz.org.il/itonut/2008/dafyarok/081007_ytzhaki.htm אולמרט הטוב], ריאיון עם אחיה יצחקי, "הדף הירוק"
* יגאל וגנר ואדם רז, [http://www.kibbutz.org.il/itonut/2008/dafyarok/081211_maazan.htm מאזן אימה מול אימה ללא מאזן], "הדף הירוק"
* פרופ' [https://udimanor.blogspot.com/2022/05/blog-post_20.html אודי מנור על תורת המחנות]

==הערות שוליים==

*
קטגוריה:פילוסופיה
קטגוריה:ישראל: היסטוריה
קטגוריה:ישראל: פוליטיקה
וסילי טרלב

וסילי פטרו טרלב (ברומנית: Vasile Petru Tarlev; נולד ב-6 באוקטובר 1963) הוא פוליטיקאי מולדובי ממוצא בולגרי, שכיהן כראש ממשלת מולדובה מ-19 באפריל 2001 עד 31 במרץ 2008.

טרלב, מהנדס במקצועו, כיהן כראש ממשלת מולדובה מטעם המפלגה הקומוניסטית של מולדובה.

בבחירות לפרלמנט שנערכו בשנים 2009 ו-2014 מפלגות שהוא עמד בראשם לא עברו אחוז החסימה.

==קישורים חיצוניים==

קטגוריה:פוליטיקאים מולדובנים
קטגוריה:ראשי ממשלת מולדובה
קטגוריה:בולגרים
קטגוריה:מהנדסים סובייטים
קטגוריה:מקבלי עיטור הידידות (רוסיה)
קטגוריה:בולגרים שנולדו ב-1963
פרסום פתוח

המונח מו"לות פתוחה או פרסום פתוח (Open Publishing) נטבע על ידי מת'יו ארניסון, המתכנת של גרסת אינדימדיה הראשונה. ארניסון רואה קווים דומים בין פרסום פתוח לבין עקרון התוכנה החופשית של ריצ'רד סטולמן. לדעתו, שני הרעיונות קוראים תיגר על מה שהוא מכנה ההפרטה של מידע בידי התאגידים. בדומה להגדרה של GNU, החופש כאן נגזר מ"חופש הביטוי", ולא מ"בירה חופשית". לפי עקרון הפרסום הפתוח, על תהליך יצירת החדשות להיות שקוף לכולם. כל אחד יכול להוסיף תוכן, ולראותו מופיע מיד במאגר התכנים הכללי. ניתן להגיב באופן מיידי לכל תוכן שפורסם. התגובה מהווה חלק בלתי נפרד מהתוכן עצמו. התכנים מסוננים באופן מינימלי, רק כדי לאפשר לקוראים נגישות מרבית אליהם. הקוראים והכותבים מסוגלים לראות את כל שיקולי העריכה. אם יש להם הצעה לשיפור התוכן ולסייע לעריכה, הם יכולים לשנות ולשכלל את התוכן כאוות נפשם - התוכן חופשי ופתוח לכולם. אם הקוראים רוצים להפיץ מחדש תכנים, הם יכולים לעשות זאת בקלות, וקיימת העדפה להפצת התכנים באתרים המיישמים את עקרון פרסום הפתוח. מערכת דומה היא ויקיפדיה.

== חוק לינוס וחוק ארניסון ==

אריק ס. ריימונד, בחיבורו "הקתדרלה והבזאר", טען כי "בעזרת מספר גדול דיו של בודקי גירסות בטא ומפתחים-מסייעים, כמעט כל בעיה ניתנת לסיווג מהיר, והפתרון יהיה מובן מאליו למישהו". הוא קרא לעיקרון זה חוק לינוס, על פיו "בעזרת מספיק עיניים, כל הבאגים שטחיים". בדומה, אפשר לכנות את החוק הבא בשם חוק מת'יו ארניסון: "בעזרת מספיק עיניים, נחשפים כל התכנים הבלתי ראויים". פרסום תוכן בעייתי מאפשר לכותב המקורי לתקן עצמו ולהבהיר את הנושא, לאחר שהקוראים חושפים לכותב את הבעיות בטקסט שהפיץ.

==ראו גם==
* אינדימדיה
* תוכן חופשי
* ויקיחדשות
* תרבות חופשית

==קישורים חיצוניים==
* אריק ס. ריימונד, [http://www.isoc.org.il/magazine/magazine3_8.html הקתדרלה והבזאר]

קטגוריה:תקשורת המונים
קטגוריה:עיתונות
קטגוריה:אינטרנט
תה ריזה

ריזה]]
חבילת תה ריזה (משמאל)
תה ריזה (Rize) או צ'אי (Çay) הוא סוג של תה שחור שמגודל במחוז ריזה שנמצא בחוף המזרחי של הים השחור בטורקיה. האזור ידוע באקלים נוח, כמות משקעים רבה ואדמה פורייה בצבע חום כהה. התה שמבושל בסמובאר נשתה בכל מקום ובכל זמן. התה מוגש בבתי קפה טורקיים על ידי מלצרי תה (çaycı) בכוסות צרות וקטנות בעלות שפה מוזהבת. את התה ניתן להזמין חזק ("koyu", כהה) או חלש ("açık", בהיר), והוא מלווה בכמה קוביות סוכר. 

כשהאימפריה העות'מאנית קרסה בשנת 1923, הטורקים איבדו שליטה על העיר מוח'א בתימן וקפה הפך למצרך יקר. הם עברו לתה. במדינות מוסלמיות התה מחליף את האלכוהול בתור משקה חברתי. 

ריזה
קטגוריה:המטבח הטורקי
דרג'ילינג

"רכבת הצעצוע" מגיעה לדרג'ילינג
דרג'ילינג (בבנגלית: দার্জিলিং, בנפאלית: दार्जीलिङ्ग, באנגלית: Darjeeling) היא עיר בצפון מדינת מערב בנגל שבמזרח הודו, והמרכז של אזור באותו שם, הממוקם לרגלי ההימלאיה בגובה 2,000 עד 3,000 מטר מעל פני הים.

דרג'ילינג המודרנית הוקמה במאה ה-19 כעיירת "היל סטיישן" עבור פקידי האימפריה הבריטית באזור כלכותה, אשר העדיפו להעביר בעיר הקרירה את חודשי הקיץ החמים. גם מאז עצמאות הודו דרג'ילינג היא עיר תיירותית, ובתקופת הקיץ נוהרים אליה רבים מתושבי כלכותה. בעיר שרידים רבים לתקופת השיא של השלטון הבריטי במדינה, ומצויים בו בנייני ממשל מפוארים בסגנון בריטי טיפוסי.

לדרג'ילינג ניתן להגיע באמצעות הרכבת ההימלאית (שמכונה "רכבת צעצוע") על מסילה צרה שאורכה 80 ק"מ מסיליגורי, או בכביש שמונח לאורך המסילה וחוצה אותה פעמים רבות.

הטמפרטורה הגבוהה ביותר שנמדדה באזור הייתה 26.7 מעלות צלזיוס בתאריך 23 באוגוסט 1957, והנמוכה ביותר הייתה 5- מעלות צלזיוס בתאריך 11 בפברואר 1905.

==תה דרג'ילינג==
דרג'ילינג ידועה בזכות גידולי התה האיכותיים שלה. תה הדרג'ילינג מועדף על כל סוגי התה השחור, במיוחד בבריטניה וברחבי כל המדינות שהרכיבו את האימפריה הבריטית לשעבר.

זיוף ורמייה הן בעיות רציניות בסחר התה העולמי; כמות תה הדרג'ילינג שנמכרת ברחבי העולם מגיעה ל-40 טון, בעוד שכמות תה הדרג'ילינג המיוצרת בשנה מוערכת בכ-8 עד 11 טון, בנוסף לצריכה מקומית. כדי להילחם בתופעה זו הגה ועד התה של הודו סמל שמאשר שתה מסוים הוא אכן תה דרג'ילינג.

==קישורים חיצוניים==

* 
* 

קטגוריה:תה
קטגוריה:מערב בנגל: ערים
גרנד ארמה

קלע רכוב של חיל המשמר
לה גרנד ארמה (בצרפתית: La Grande Armée - "הצבא הגדול") הוא שמו של הצבא הצרפתי תחת פיקודו של נפוליאון. בשם נעשה שימוש לראשונה כאשר נבנה כוח צבאי גדול לפלישה לבריטניה, שלא יצאה אל הפועל. הגרנד ארמה היה הצבא המתקדם והחדשני ביותר באירופה בתחילת המאה ה-19 ונודע באיכות קציניו ובמורל הגבוה של החיילים. בשיאו, ערב הפלישה לרוסיה ב־1812, מנה הצבא קרוב ל־600 אלף חיילים, מעל מחציתם צרפתים, והיתר ממדינות חסות או בנות ברית של צרפת, בעיקר פולנים, גרמנים ואיטלקים.

== הרכב הצבא ==
=== הקורפוסים ===
אחד ממקורות כוחו של הצבא הגדול היה מבנהו הגמיש. הוא הורכב ממספר קורפוסים (גייסות), לרוב בין חמישה לשבעה, שבכל אחד בין 10,000 ל־50,000 חיילים, ובממוצע 20,000 עד 30,000. כל קורפוס היווה צבא בפני עצמו, וכלל את כל סוגי היחידות הלוחמות ויחידות העזר. על כל קורפוס הופקד מרשל (שכונה רשמית "מרשל של האימפריה"). היחידות הטקטיות העיקריות בקורפוס היו הדיוויזיות, שכל אחת הורכבה מ־4,000 עד 6,000 חיילי רגלים או פרשים. בכל דיוויזיה היו שתיים או שלוש בריגדות, שבכל אחת שני רגימנטים, וכן בריגדת תותחנים אחת המורכבת משלוש או ארבע סוללות תותחים שבכל אחת ארבע תותחי שדה ושני הוביצרים, ובסך הכול 18 עד 24 קני ארטילריה. הדיוויזיה, שלא כקורפוס, הייתה גם יחידה אדמיניסטרטיבית קבועה, ולא רק כוח שהורכב לפי הצורך המבצעי.
פרש כבד שנפצע עוזב את שדה הקרב - ציור של [[תאודור ז'ריקו]]

ב-19 במאי 1804 השלים נפולאון רפורמה בצבא ומינה כמרשלים, מפקדי הקורפוסים, קצינים על בסיס הצטיינות אישית ואומץ לב, זאת בניגוד לשיטה הנהוגה עד אז למנות לתפקידי קצונה בכירה אנשי אצולה ומקורבים. בין המרשלים שמונו באותה עת נמנים המהוללים שבקציניו של נפולאון: נה, לאן, מירא, ברנדוט, דאבו, מסנה וסו. הפיקוד על הקורפוסים בין השנים 1804 - 1814 היה כדלקמן: 1 - ברנדוט; 2 ("חיל הפרשים") - מירא; 3 - דאבו; 4 - מסנה ולאחר מכן סו; 5 - לאן (עד 1807, לאחר מכן מסנה ולאחריו ז'ק מקדונלד); 6 - נה (ב-1811 הוחלף על ידי מרמון); 7 - אוז'רו; 8 - מורטייה.

=== המשמר הקיסרי ===
המשמר הקיסרי היווה את יחידת העילית של הצבא הגדול. גודלו גדל בהתמדה מ־3,000 חיילים ב־1800 עד 112,000 ב־1812. המשמר כלל יחידות חיל רגלים, תותחנים ופרשים, וגם בתוכן נחשבו חלק מהיחידות ליחידות עילית מובחרות במיוחד. "המשמר הוותיק" (לוחמים רגלים, בעלי ותק של שלוש מערכות קרבות לפחות) ויחידת הפרשים של הגרנדירים הרכובים. רגימנט הרגלים המובחר ביותר בצבא, רגימנט הגרנדירים ה־1, השתייך למשמר הוותיק, ותנאי הקבלה אליו דרשו שירות בן עשר שנים, קבלת ציון לשבח על מעשה גבורה, גובה מעל 1.78 מטר, וידיעת קרוא וכתוב.

==ראו גם==
*כוחות ופיקוד בקרב אוסטרליץ
* תאטרו גרנדה נקרא על שם הגרנד ארמה

==לקריאה נוספת==
<div style="direction: ltr;">
* Macdonell A.G., Napoleon and his Marshals, Prion Books Ltd, 1996 
</div>

==קישורים חיצוניים==

* [http://napoleonistyka.atspace.com/French_Cavalry.html חיל הפרשים של נפוליון] 

קטגוריה:צבאות
קטגוריה:המלחמות הנפוליאוניות
גרנד ארמה
קטגוריה:מלחמת רוסיה–צרפת (1812)
משה טבנקין

משה (משה'לה) טבנקין (מאי 1917, ל"ג בעומר ה'תרע"ז – 4 במאי 1979) היה משורר עברי, חוקר ספרות, מחנך ולוחם.

==תולדות חייו==
טבנקין נולד במושבה כנרת לחוה (לבית סטאשבסקי) ויצחק טבנקין, ממנהיגי הקיבוץ המאוחד. אחיו הם: לוחם הפלמ"ח יוסף (יוספל'ה) טבנקין, חנה טבנקין, אדריכלית במקצועה, ואהוביה טבנקין, שהיה פעיל למען ארץ ישראל השלמה.

כשהיה בן חמש עבר משה עם משפחתו לעין חרוד. היה ילד פלא: כתב שירים ופזמונים בגיל מאוד צעיר, ובהיותו בר מצווה כבר ביים הצגת ילדים בעין חרוד. אחדים משירי ילדותו הפכו לחלק מטקסי החגים בקיבוצו. התנדב לפלמ"ח ושימש כקצין התרבות של חזית הצפון במלחמת הקוממיות. בסיום המלחמה למד באוניברסיטה העברית בירושלים ולאחר מכן גם באוניברסיטת תל אביב. שנים רבות היה מורה בקיבוצו ואף ניהל את בית הספר האזורי שהנה במקום. הרצה על נושאי חינוך וספרות במסגרות שונות בארץ.
שיריו המוקדמים התחבבו מאוד על קהל הקוראים. רבים מהם כונסו באנתולוגיות, הוקראו בטקסים שונים ואף הולחנו בידי מלחינים שונים כגון צבי סנונית, דני ליטני, שלמה ארצי ("שיר") ומתי כספי ("ביום מסה", "אחד לאח"). שירתו המבוגרת היא בבחינת אכזבת מה לקוראים. הוא לא הדביק את משוררי דורו הידועים, ושירתו נשארה פשטנית, אדולסצנטית, רומנטית מדי. בשנותיו האחרונות עסק בעיקר בפעילות ציבורית, התמסר לתנועה למען ארץ ישראל השלמה, ונפטר ממש תוך פעילותו האינטנסיבית בתנועה.

ספר שיריו הראשון, "שירים", נדפס בתש"ג (1943). הספר זכה לתהודה רבה ונדפס במהדורות רבות ובעשרות אלפי עותקים. משה טבנקין נתפרסם בשעתו גם כסופר ילדים אהוד, ופרסם שירים סיפורים ומחזות לילדים ובני נוער. בשנת 1972 כתב עבור הצמד מי הוא מי את השיר "צעדים ראשונים", שנכלל באלבום ניחוחי חציר 1971: בלדה לקיבוצניק.<ref></ref>

טבנקין נפטר בקיבוצו עין חרוד מאוחד.

==כתביו==
*מכתבים, [אפעל]: יד טבנקין, המכון לחקר הקיבוץ ותנועת העבודה, תשמ"ד-[1984].

===שירים===
*שירים: [עין חרוד]: הקיבוץ המאוחד, תש"ג 1943.
*אפסרי הכסופים: שירים, [תל אביב]: הקיבוץ המאוחד, תשמ"א.
*נגוהות אהבה ושכול, [תל אביב]: הקיבוץ המאוחד, תשל"ט.
*עוד שירים, [תל אביב]: [הקיבוץ המאוחד, תש"ל].
*ספר שירים, [תל אביב]: הקיבוץ המאוחד, תשכ"ד-1964.

===מחזה===
*השטח שמעבר לוואדי: מחזה בשלוש מערכות, [תל אביב]: הקיבוץ המאוחד, תש"ט.

===ספרי ילדים===
*אפורי והחבריא, [תל אביב: הקיבוץ המאוחד, תשי"ח].
*אורי, גורי ושורי (ציר דני קרמן), [תל אביב]: הקבוץ המאחד, תשמ"ב.
*קול המדורה, 1975.
*התור והתורית- ספור בחרוזים מחיי הטבע לבני עשר, אף בני שבע, הוצאת הקיבוץ המאוחד.
*אורי והארנבת (ציר דני קרמן), [תל אביב]: הקבוץ המאוחד, תשמ"ה-[1985].
*עשרה סיפורים לקטנים, ביחד עם : נחום גוטמן, מרים ברטוב, דליה רביקוביץ, הוצאת הקיבוץ המאוחד, ספרית דרור, 1964.

===מסות===
*אל נוכח פנינו: עיונים ורשימות, [תל אביב]: יד טבנקין, תשמ"ג 1982.
*נושא החוץ בשירת אלתרמן, [תל אביב: חמו"ל, 1974].

== קישורים חיצוניים==
* 
* 

== הערות שוליים ==

קטגוריה:משוררים כותבי עברית
קטגוריה:משוררים ששיריהם הולחנו
קטגוריה:סופרי ילדים ונוער ישראלים
קטגוריה:חוקרי ספרות ישראלים
קטגוריה:אנשי חינוך ישראלים
קטגוריה:אנשי היישוב ילידי הארץ
קטגוריה:חברי התנועה למען ארץ ישראל השלמה
משה
קטגוריה:עין חרוד מאוחד: אישים
קטגוריה:אישים הקבורים בעין חרוד מאוחד
קטגוריה:ישראלים שנולדו ב-1917
קטגוריה:ישראלים שנפטרו ב-1979
ג'ון קארו

ג'ון אליו קארו (בנורווגית: John Alieu Carew; נולד ב-5 בספטמבר 1979) הוא כדורגלן עבר נורווגי, ששיחק בעמדת החלוץ.
== קריירה ==
זכה בגביע הנורווגי ב-1997 עם קבוצת וולרנגה ובאליפות נורווגיה שנתיים אחר-כך (1999) עם קבוצת הפאר הנורווגית רוזנבורג. לאחר ההצלחה בנורווגיה עבר לוולנסיה מספרד, שם שיחק במשך מספר עונות לפני שעבר לרומא בהשאלה. לאחר מכן עבר לבשיקטש, וכעבור עונה עזב לאולימפיק ליון, בה ערך את הופעת הבכורה בסופר קאפ הצרפתי, ולאחר מכן עבר לאסטון וילה. בינואר 2011 הושאל לסטוק סיטי. באוגוסט 2011 חתם בווסטהאם יונייטד. באוקטובר 2013 הודיע על פרישה מכדורגל.

לזכותו של קארו 91 הופעות בנבחרת נורווגיה.

קארו הוא בן לאב מהגר מגמביה ואם נורווגית.

==קישורים חיצוניים==

קטגוריה:כדורגלנים נורווגים
קטגוריה:חלוצי כדורגל נורווגים
קטגוריה:כדורגלני וולרנגה
קטגוריה:כדורגלני רוזנבורג
קטגוריה:כדורגלני ולנסיה
קטגוריה:כדורגלני רומא
קטגוריה:כדורגלני בשיקטש
קטגוריה:כדורגלני אולימפיק ליון
קטגוריה:כדורגלני אסטון וילה
קטגוריה:כדורגלני סטוק סיטי
קטגוריה:כדורגלני וסטהאם יונייטד
קטגוריה:כדורגלני נבחרת נורווגיה
קטגוריה:כדורגלני יורו 2000
קטגוריה:נורווגים שנולדו ב-1979
מיניוואן

מיניוואן מדגם [[קרייזלר טאון אנד קאנטרי משנת 2001]]
מיניוואן (באנגלית: Minivan), או סעונית, הוא סוג של מכונית קומפקטית המתוכננת להסעת מספר רב של נוסעים, אך אינה מיועדת לשימוש מסחרי. המונח נכנס לשימוש כשהוצגו דגמים שפותחו במקביל על ידי רנו וקרייזלר בשנות ה-80 של המאה ה-20, ומאז הפכו לכלי רכב משפחתי פופולרי.

== היסטוריה ==
ב-1932 הציג ויליאם בושנל סטאוט אבטיפוס של מכונית שנחשבת כמיניוואן הראשון. שמה היה "סטאוט סקאראב" והיא מעולם לא יוצרה באופן סדרתי. היא כללה חידושים רבים בשלדה ובמתלים ומאפייניה המיניוואנים כללו בין השאר שורת כיסאות שנייה שהסתובבה לאחור ושולחן. ב-1949 הציגה החברה הגרמנית DKW את הדגם שנלאסטר (Schnellaster), שרבים ממאפייניו עונים להגדרה המודרנית של מיניוואן. הוא היה בעל מרכב קומפקטי, הנעה קדמית, המושבים היו ניתנים לסידור במגוון צורות והגג היה כמעט שטוח. הוא יוצר עד 1962.

לאחר מכן, הוצג בשנת 1978 דגם קונספט למיניוואן, לנצ'ה מגא-גמא בעיצובו של ג'וג'ארו, אך לא עבר לייצור סדרתי. ב-1984 שווקו שני הדגמים הראשונים שהגדירו את המונח מיניוואן: הרנו אספאס והפלימות' וויאג'ר (שווק גם תחת מותגי קרייזלר ודודג'). הם הדגימו את המבנה החדיש לאותה עת של מרכב אחוד וגבוה ללא שלדה נפרדת כברכבים מסחריים. שוק היעד לכלי רכב אלו היו משפחות מן הפרברים שביקשו למצוא תחליף לדגמי הסטיישן הגדולים, בעלי מנועי ה-V8 הלא יעילים של שנות ה-70, אך גם לא חפצו בתדמית של כלי רכב מסחריים בגודל מלא. עם זאת, חלק מהמיניוואנים המודרניים הפכו עם השנים דומים בצורתם למכוניות סטיישן.

המיניוואנים גם הביאו חידוש בדמות ההנעה הקדמית, שאפשרה מבנה פשוט יותר של הרכב ומרחב פנימי משופר הודות להיעדר תעלת גל הינע לאורך הרכב. למינוואנים יש בדרך כלל כיסאות ניתנים להסרה ולסידור במגוון צורות, וכן הם ניחנים בנפח הטענה רב.

כדי להתאים עצמם לתקנות זיהום האוויר של שנות ה-80, היו חייבים יצרני המיניוואנים האמריקאים לסווגם כ-"Truck" (טנדר או משאית קלה) ולכן לא ניתן היה להתקין בהם ארבע דלתות כבמכונית רגילה, דבר שהתאפשר במיניוואנים האירופאים. למיניוואנים האמריקאים הראשונים היו שתי דלתות קדמיות ודלת צד זחיחה אחת. משקלם הרב ותיבת ההילוכים האוטומטית שהותקנה בהם בדרך כלל הביאו לביצועים גרועים ויכולת תמרון קטנה.

מיניוואנים כוללים בדרך כלל בין חמישה לשמונה מקומות ישיבה. לדוגמה, סיאט אלתיאה, רנו סניק ומיקרוואנים (מיניוואנים על בסיס סופרמיני) הן בעלות חמישה מקומות ישיבה (2+3). בפיאט מולטיפלה ובהונדה FR-V יש שישה מקומות (3+3). במזדה 5 האירופאית יש שישה מקומות וחצי (2+2.5+2), לפורד גלקסי יש שבעה מקומות (2+3+2), ובטויוטה סיינה יש בין שבעה (2+2+3) לשמונה (2+3+3) מקומות. לסאניאנג רודיוס זמינות גרסאות של שבעה (2+2+3), תשעה (2+2+2+3), ואחד-עשר (2+3+3+3) מושבים. ליונדאי i800 זמינות גרסאות של שלושה (3), שישה (3+3), שמונה (2+3+3), תשעה (3+3+3) ותריסר (3+3+3+3) מושבים, אך שתי הראשונות והאחרונה עשויות להיחשב כוואן מלא.

==קישורים חיצוניים==

*
קטגוריה:ערכים שבהם תבנית בריטניקה אינה מתאימה
קטגוריה:מכוניות לפי סיווג